
Alege să-ţi pese! / Choose to care!
WEBSITE: www.oneworld.ro
OrganizATORI: Asociaţia One World Romania & Centrul Ceh Bucureşti

PARTENERI PRINCIPALI: Programul Statului de Drept Europa de Sud Est al Fundaţiei Konrad-Adenauer-Stiftung şi Pilsner Urquell
PartenerI: Festivalul Internaţional de Film Documentar One World, Consiliul Naţional pentru Combaterea Discriminării, Ambasada Republicii Cehe, Arhiva Naţională de Film, Noul Cinematograf al Regizorului Român, Ateneul Român, Sony

CU SPRIJINUL: Institutul Francez, Forumul Cultural Austriac, Institutul Goethe, British Council, Ambasada Statului Israel, Institutul Cervantes, Ambasada Regatului. Ţărilor de Jos, Institutul Polonez, Centrul Cultural American, Institutul Cultural Român, Ambasada Suediei, Institutul Italian de Cultură Vito Grasso, Fundaţia pentru Dezvoltarea Societăţii Civile, Centrul de Informare ONU pentru România, Freedom House, DocuMentor, Athénée Palace Hilton, ESTE’N’EST, Reea, Kotki
PARTENERI MEDIA: TVR1, TVR Cultural, Radio Guerrilla, Observatorul Cultural, B24FUN, Think Outside the Box & Hotnews, Zoom TV, Oops Media, Cocor Media Channel, cinemagia.ro, metropotam.ro, port.ro, liternet.ro, feeder.ro, alternativ.ro, cinemarx.ro, hipmag.ro

AUSPICII: Václav Havel, fostul preşedinte al Republicii Cehe.
LOCAŢII: Cinema Eforie, Cinema Union, Cinema Elvira Popescu, Noul Cinematograf al Regizorului Român (proiect cultural al Muzeului Ţăranului Român)
Festivalul de film documentar dedicat drepturilor omului, One World Romania ajunge la cea de-a 3-a ediţie, ce va avea loc între 17 şi 22 martie în Bucuresti. Creat în primii doi ani de Centrul Ceh, în 2010 festivalul este organizat de acesta împreună cu nou fondata asociaţie ONE WORLD ROMANIA.

Evenimentul de deschidere va avea loc la Ateneul Român, pe 17 martie, începând cu ora 19:00. În cadrul acestui eveniment va cânta trupa Urma, iar intrarea va fi liberă pe baza unei invitaţii obţinute anterior. De asemenea, organizatorii şi invitaţii speciali vor ţine câteva discursuri scurte, proiectându-se totodată parte a trailerelor filmelor selectate.
În mod tradiţional deja, festivalul se află sub patronajul fostului preşedinte al Republicii Cehe, Václav Havel. Ca şi în ediţiile trecute, festivalul îşi propune acelaşi lucru: să prezinte cât mai multe teme relevante prin filme de bună calitate, care să ajungă la cât mai mulţi tineri. Iar astfel să ajute la crearea unei comunităţi active ce îşi doreşte să cunoască şi să se implice în problemele cu care se confruntă ceilalţi, sub motto-ul: ALEGE SĂ-ŢI PESE! 
One World Romania 2010 va aduce în jur de 35 de documentare noi şi premiate, în 4 cinematografe: Cinema Eforie, Cinema Union, Cinema Elvira Popescu şi Noul Cinematoraf al Regizorului Român (proiect cultural al Muzeului Ţăranului Român). Din dorinţa de a se axa pe chestiuni actuale, fiecare ediţie este împărţită în secţiuni ce abordează diverse teme precum: Au cerut socoteală, Cercuri vicioase, Gimnastica memoriei, Şcoala vieţii, (Onorată!?) instanţă.

Festivalul acordă o mare importanţă discuţiilor libere cu publicul ce urmează vizionărilor filmelor. Astfel, fiecare film va fi introdus de către un organizator, iar dezbaterile de după filme vor avea loc cu ajutorul invitaţilor români şi străini, precum regizori, producători, protagonişti, specialişti în domeniu, reprezentanţi ai ONG-urilor, critici de film şi diplomaţi. 

Încă de la început, festivalul s-a concentrat asupra proiecţiilor speciale, axate în principal pe dezbateri. Până acum, serile speciale au avut loc la Centrul Ceh, dar din cauza spaţiului limitat şi  interesului mare al publicului, acestea se vor muta la Noul Cinematograf al Regizorului Român. În acest an vor fi dezbătute teme precum: Revoluţiile online (revoluţia iraniană), Procesele Curţii Penale Internaţionale de la Haga, Exploatarea imaginii suferinţei în Congo, Situaţia imigranţilor români şi Începuturile şi extinderea capitalismului în România şi Republica Moldova. 

În paralel cu proiecţiille din cinematografe, vor exista şi alte evenimente conexe, probabil cel mai important dintre acestea fiind spaţiul fair trade de la Centrul Ceh, în afară de concertul deja tradiţional de deschidere şi expoziţii foto. Va exista deasemenea şi un seminar pentru producţia filmelor documentare, ca anul trecut.
Prin spaţiul Fair Trade de la Centrul Ceh se urmăreşte conturarea unei imagine a conceptului, a organizaţiilor care îl susţin şi a impactului pe care îl are asupra comunităţilor înscrise în comerţul echitabil. În schimbul unor donaţii, vor putea fi obţinute diverse produse din România, Liberia şi Sri Lanka, iar banii vor fi trimişi înapoi direct producătorilor de la care au fost achiziţionate. 

Mai multe detalii despre festival, filmele selecţionate, invitaţii intrenaţionali şi evenimentele conexe puteţi afla în cadrul conferinţei de presă ce va avea loc pe 11 martie 2010, ora 11:00 la Centrul Ceh.

